Nordlys (avis)

Nordlys er Nord-Norges største mediehus og har hovedbase i Tromsø. Mediehuset er en del av mediekonsernet Amedia. Avisen ble stiftet på Karlsøy i Nord-Troms av presten Alfred Eriksen i 1902. 

 Utbredelse 

 Nettavisen 
Nordlys.no er Nord-Norges mest leste mediekanal, og er også portal for domenene Nord24 og Nordnorsk Debatt. Det primære dekningsområdet til Nordlys.no er Tromsø, Midt-Troms og Nord-Troms. Nordlys har tidligere drevet Radio Nordlys og lokalfjernsyns-kanalen TVTromsø. 

 Papiravisen 
Nordlys er Nord-Norges mest leste avis. Papiravisen har blitt utgitt seks dager i uken, men 3. desember 2025 meddelte avisen at utgivelsesfrekvensen på papir vil gå ned til tre dager i uken; tirsdag, torsdag og lørdag.

 Nordlysprisen 
Nordlys deler årlig ut Nordlysprisen.   

 Redaksjon og ledelse 
Hovedredaksjonen ligger i Tromsø, men mediehuset har også lokalkontor i Senja og i Nordreisa, og et utstrakt samarbeid med Amedias mediehus i Nordland og Finnmark.

Sjefredaktør og administrerende direktør er Helge Nitteberg. Øvrig redaksjonell ledelse i Nordlys er Stian Saur (konst. nyhetsredaktør), Thor Harald Henriksen (redaktør), Sissel Wessel-Hansen (reportasjeredaktør), Maja Sojtaric (politisk redaktør), Are Medby (redaktør), Øyvind Nordmo Sivertsen (sportsredaktør) og Rune Endresen (redaktør, Nord24). 

Historikk
Nordlys ble stiftet på Karlsøy i Nord-Troms av presten Alfred Eriksen. Den kom med sin første utgave 10. januar 1902.

Ved den store splittelsen i Arbeiderpartiet i november 1923 satt Peder Kåsmoli som redaktør. Han, og avisen, fulgte det nystiftede Norges Kommunistiske Parti. Dermed ble det avisstrid. AP klarte raskt å overta Nordlys, og NKP måtte lansere sin egen avis, Troms Fylkes Kommunistblad, med Kåsmoli som redaktør. Men denne avisen var knapt lansert, før NKP klarte å gjenerobre Nordlys. I januar 1924 tok AP over avisen nok en gang, og denne gangen for godt. Troms Fylkes Kommunistblad ble dratt i gang på nytt, men NKP-avisen kom bare ut en kort periode før den ga opp.Side 88. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979, Pax, Oslo ISBN 82-530-0957-7

I august 1940 stanset de tyske okkupantene Nordlys, og fra 1941 til 1945 benyttet okkupasjonsmakten avisens lokaler og utstyr til å utgi Deutsche Polarzeitung.

Redaktører
1902–1912: Alfred Eriksen
Jenny Garfjeld fungerte deler av Eriksens tid som de-facto-redaktør
1912–1914: Ole Martin Gausdal
Anders Hjertenæs fungerte deler av Gausdals tid som de-facto-redaktør
1914–1915: Aksel Olsen
1915–1917: Jørgen Hustad
1917–1924: Peder Kåsmoli
1924–1940: Ingvald Jaklin
 ---
1945–1945: Gunnar Hagerup
1945–1965: Ingvald Jaklin
1965–1973: Magne Jønsson
1973–1982: Reidar Nielsen
1982–1997: Ivan Kristoffersen
1997–2001: Jonny Hansen
2001–2011: Hans Kristian Amundsen
2011–2016: Anders Opdahl
2016–?: Helge Nitteberg
2025: Magne Storedal (konstituert)

Kjente Nordlys-navn

 Ivan Kristoffersen var sjefredaktør fra midt på 1980-tallet til 1997, og markerte både seg selv og avisa som vesentlige meningsbærere i den offentlige debatt. Han overtok for Reidar Nielsen, forfatter, journalist og redaktør i en rekke av A-pressens aviser.
 Egil Pettersen var journalist og redaksjonssekretær fra 1976 og fram til han ble ansatt som reporter i TV2 høsten 1992.
 Roger Ingebrigtsen, tidligere statssekretær og Ap-politiker, var i en periode nyhetsredaktør.
 Forfatter og journalist Jon Michelet var på slutten av 1970-tallet en markant og omstridt journalist i Nordlys.
 Asbjørn Jaklin, suksessrik forfatter, var redaktør i avisa, og ble senere journalist.
 Journalister som Linda Vaeng Sæbbe og Merethe Ekanger har begge gjort seg bemerket.
 Det samme gjelder de prisbelønnede fotografene Ola Solvang, Torgrim Rath Olsen, Yngve Olsen Sæbbe og Ole Åsheim.
 Hans Kristian Amundsen som var redaktør, ble senere statssekretær i den regjeringen som ble avløst i 2013.
 Skjalg Fjellheim var politisk redaktør fra 2016 til 2023.

Opplag
Bekreftede netto opplagstall fra Mediebedriftenes Landsforening:
 2006: 28 090
 2007: 27 647
 2008: 26 714
 2009: 25 927
 2010: 24 458
 2011: 23 627
 2012: 23 379
 2013: 21 902
 2014: 20 555
 2015: 18 672 (papir 16 366)
 2016: 20 059 (papir 14 882)
 2017: 21 461 (papir 13 217) Utviklingen i nettoopplag fra år 2006.Papirandel i mørk, digital andel i lysere tone

Sammenlignet med konkurrenten iTromsø
{{Søylediagram2|90|32507|9481|91|32300|9637|92|32071|9497|93|32285|9143|94|32853|9208|95|33078|8951|96|32646|9294|97|32874|9321|98|30924|9610|99|30967|10110|00|30216|10618|01|30117|10724|02|29667|11060|03|29437|11071|04|29217|10911|05|28348|11068|06|28090|11020|07|27647|10577|08|26714|9858|09|25927|9429|10|24458|9085|11|23627|8304|12|23379|8220|13|21902|7110|14|20555|6533|15|18672|5983|maks=35000|farge=pink|farge2=red|tittel=Sammenligning av opplagsutviklingen mellom Nordlys (rosa) og iTromsø (rød) fra 1990. <small>}}

 Referanser 
Aviskatalogen, tall fra nettsidene til Mediebedriftenes Landsforening   

Litteratur 
 Pål Christensen og Hallvard Tjelmeland: Flammende budbringer : Nordlys gjennom 100 år'' (2003) ISBN 82-91668-19-1

Eksterne lenker


  Artikkel om Nordlys-bygningen i arkitekturguide for Nord-Norge og Svalbard

Kategori:Aviser i Troms
Kategori:Kultur i Tromsø
Kategori:Aviser etablert i 1902
Kategori:Aviser eid av Amedia
Kategori:Partiaviser (Norges Kommunistiske Parti)
Kategori:1902 i Norge